
Linnavara mahakandmine

1. Asjaolud ja menetluse käik

Narva Linnakantselei taotleb linnavara mahakandmist bilansilise kogumaksumusega 13133,15 eurot. Mahakandmiseks esitatud vara moodustab füüsiliselt ja moraalselt vananenud arvutus- ja bürootehnika, mille loetelu on toodud allpool.
AS ARGO ELECTRONICS kontrollis loetelus toodud seadmete tehnilist seisukorda ja kinnitas tehnilise seisundi aktis, et aastatest 1998-2005 pärinevad seadmed on moraalselt ja füüsiliselt vananenud. Esinevate rikete kõrvaldamine pole võimalik kuna vajalikud varuosad ja komponendid pole tootmises. Serverite võimalused ei vasta tänapäevase tarkvara nõuetele. MS BackOffice Small Business Serveri tarkvara on vananenud ja selle tootetugi lõppenud. Kasutamine pole enam võimalik.
Narva Linnavalitsuse linnavarakomisjoni 02.11.2011.a istungil otsustati (protokolli nr 13 punkt 6):
· rahuldada Narva linnakantselei taotlus loetelus toodud linnavara maha kandmise osas.
· Narva Linnakantseleil esitada antud küsimus Linnavalitsuse istungile vastava korralduse vastu võtmiseks. 

2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse kõlbmatuks tunnistatud linnavara mahakandmise kohta võtab vastu Narva Linnavalitsus.

3. Otsus

Nõustuda Narva Linnakantselei taotlusega vara mahakandmise kohta ja lubada kanda maha järgnev vara:
	Nr
	Inv.nr
	Nimetus
	soet.
kuup.
	soet.
maksum
	ko-
gus
	märkus

	1
	1128/
0010x
	Server IBM xSeries 335
	25.11.03
	4774,09
	1
	emaplaadi rike, töökõlbmatu

	2
	1128/
0012x
	Server IBM xSeries 305
	22.12.03
	2712,88
	1
	emaplaadi rike, töökõlbmatu

	3
	155500/
0175
	Arvuti Digitaalne videosalvesti DigiNet 4408 PC
	13.06.05
	2893,51
	1
	Töötab ebastabiilselt (mälukontrolleri probl), üld.kulum

	4
	1091/
0001
	MS BackOffice Small Business Server
	03.11.98
	2752,67
	1
	Litsentsi tootetugi lõppenud

	 
	 
	Kokku 
	 
	13133,15
	4
	 


4. Rakendussätted 

4.1 Korraldust on võimalik vaidlustada  Tartu Halduskohtu Jõhvi kohtumajas 30 päeva jooksul alates korralduse teatavakstegemisest.      
4.2 Käesolev korraldus jõustub seadusega sätestatud korras.

